Op Döllen Dinsdag (5 september 1944, d'n daag tot in gans Nederland, bij veur- en tegestanders vaan de Pruse, 'n massahysterie oetbrook die de haos oonmiddeleke euvergaof vaan de Pruse veurspäölde) vlöchde väöl NSB'ers nao Duitsland. Oonder hun waor ouch de gemachtegde veur Nederlands Limburg, graof Max de Marchant et d'Ansembourg. Die lui woort verboje uniforme en ander teikene vaan weerdegheid te drage; 't kaom zelfs tot versjèllede royeminte.